Psalmus 62
Psalmus 62 (enumeratione Graeca psalmus 61 dictus) libri Psalmorum verbis "Nonne Deo" incipit; etiam habet superscriptionem: "Magistro chori. Secundum Iduthun. Psalmus. David" (sic in Nova Vulgata). In hoc psalmo psalmista dicit se Deo soli confidere. Ioannes Calvinus, theologiae Reformationis fautor, sic argumentum psalmi descripsit: Psalmus hic magna ex parte meditationes continet, quibus David se et alios ad spem in Deo locandam animat, et contra tentationum certamina armat et instruit. Quia vero nihil proclivius est quam sensus nostros fallacibus mundi illecebris a Deo abstrahi, ut effluant et evanescant, acriter in hanc vanitatem invehitur, ut se et alios in solo Deo contineat.